Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: A közoktatásról szóló 1993. évi LXXIX. törvény számos strukturális és tartalmi változás iránytûjéül szolgál a közoktatási
Paragraph Index: 627

A közoktatásról szóló 1993. évi LXXIX. törvény számos strukturális és tartalmi változás iránytûjéül szolgál a közoktatási rendszerben. Az Európai Uniós irányelvekkel egyezõ elvi és stratégiai alapozás mellett a tör vényi kereteket biztosítja ahhoz, hogy az oktatási intézmények a tanulói szükségleteknek meg fele lõen dolgozzák ki helyi oktatási profiljukat. A tör vényi alapozást azonban nem követte olyan szakma-közpolitikai folyamat, mely lehetõséget teremtett volna a közoktatásban döntéshozók és résztevõk számára, hogy megismerkedjenek és elsajátítsák az oktatási és nevelési szükségletekre alapozó pedagógiai szervezés, irányítás és tanítási módszerek kompetenciáit. A tanulói szükségletek sorában nevesítendõ annak az igénynek a szakmapolitikai szintre való emelése, hogy a társadalmi nem, etnicitás, társadalmi osztály, személyes hátrányok és elõnyök által meghatározott oktatási igényekre válaszolva kell, hogy létrejöjjenek az adekvát tantervek, tanítás-tanulás módszertanok és taneszközök. A Nemzeti Alaptanterv kiadásáról, bevezetésérõl és alkalmazásáról szóló jogszabályok szakmapolitikai definíciói már egy-egy tényezõre szûkítenek, mint hátrányt jelentõ tényezõre. A társadalmi nem és közoktatás témában nem áll rendelkezésünkre részletes oktatás-közpolitikai elemzés, így a társadalmi nemi identitás nevesítõdik olyan, hátrányt okozó tényezõként, amely stratégiai cselekvési tervezés szükségességét vonja maga után a közoktatásban. A taneszközök és tankönyvek minõségét szabályozni hivatott rendelet kimondja ugyan, hogy a tankönyvek elbírálása során vizsgálni kell a tananyag tartalmát – többek között – a nemek egyenlõségét sértõ, illetve az esélyegyenlõtlenséget erõsítõ sztereotípiák, kijelentések, ábrák, fotók grafikák használata szempontjából. A rendelet betartatásához azonban nem készült még protokoll. A tanárképzés „bolognai” kritériumoknak megfelelõ megújítása, illetve a tanárképzés radikális csökkentése – az évtizedeken át tartó túlképzés miatt –, ellenébe mennek az innováció és tartalmi változtatás társadalmi és politikai igényének. Ezért a megmaradt tanárképzõ stúdiumokra jellemzõ a hagyományos tudástartalmak, szemléletmódok továbbélése, valamint az elméleti és gyakorlati pedagógia mesterségesen fenntartott különválasztása. Az inkluzív pedagógia, a multikulturális pedagógia, a gender pedagógia, a feminista pedagógia elméleti alapozása és gyakorlati módszertani tárháza mindössze a válaszható vagy specializációt ígérõ képzések között jelenik meg egy-egy egyetem programjában. A felsõoktatás és benne a tanárképzés jelenlegi helyzetében a létezõ gender kurzusok egyértelmû személyhez/oktatóhoz kötöttsége látszik a meghatározó tényezõnek, azaz ott tud élni a kurzus, ahol az oktató státusza létezik. A széles körû szakmai és tudományos választék létrejötte ellen ható tényezõ a felsõoktatás tartalmi és minõségi értelemben vett homogenizálódása, annak ellenére, hogy a bolognai folyamat egyik hivatása a nyitás a társadalom szélesebb rétegei felé, és a diverzifikáció. A szakképzésben és felnõttoktatásban – a célcsoportok és a fenntartók sokfélesége miatt – kevéssé nyomon követhetõ a diszkrimináció és szegregáció. Az elkövetkezendõ években azonban ezeken a területeken várhatóak a legnagyobb strukturális és tartalmi változások. Ezért olyan kutatások szükségesek, amelyek eredményeire alapozva a felnõttoktatás pedagógiájának módszertani alapozásakor eleve megfogalmazott már a társadalmi nem szempontja. A pedagógusok munkaerõ-piaci helyzetérõl 2003-ban készített értékelés szerint az elmúlt egy évtizedben a közoktatásban foglalkoztatott pedagógusok esetében az átlagos életkor és a nõk aránya növekedett, a képzettség átlagos szintje viszont csökkent, miután a fiatalabb korcsoportokban a fõiskolai végzettségûek aránya nõtt. Ez a megállapítás továbbra is megerõsíti a közoktatásban dolgozóknak a nemek tekintetében megnyilvánuló munkaerõ-piaci szegregációját. Bár a tanárok nagy része nõ, a nõk aránya a vezetésben a pozíció presztízsével és szintjével egyenes arányban csökken. Jól érzékelhetõ tehát az üvegplafon jelenség: a nõk a hierarchia alsóbb fokáig juthatnak csak el, esélyük vezetõ pozíció betöltésére kevesebb, mint férfitársaiknak. Nemekhez kötõdõ sztereotípiák a médiában Számos hazai és nemzetközi vizsgálat eredményei mutatják, hogy a magyarországi elektronikus és nyomtatott média, a közszolgálati, a profitorientált és az alternatív egyaránt hátrányos képet üzen a nõk társadalmi és kulturális státuszáról és szerepeirõl – a témaválasztásban és a képi és nyelvi kommunikáció szintjén egyaránt – a nõk magánéleti és közéleti környezetben való ábrázolásakor. Ezzel megsokszorozza, tovább élteti a tradicionális felfogásokból eredõ sztereotip közvélekedések hatását. A hátrányos ábrázoláson túlmenõen a szexista töltetû nyelvezet és attitûd médiában való „elfogadottsága” kimondottan diszkriminatív jelleggel bír, ezért indokolt egyrészt a társadalmi szintû média kritika, továbbá olyan elvárás-rendszer létrehozása és mûködtetése, amely elfogadhatatlanná teszi a különbözõ kisebbségi társadalmi csoportokkal szembeni diszkriminatív kommunikációs módokat. A média szakma, ezen belül az ellenõrzésre és önszabályozásra hivatott szervezetek összetettsége és viszonylagos szervezetlensége megnehezíti a civil nyomásgyakorlást, a számonkérés és érdekérvényesítés gyakorlását, illetve ezek stratégiáinak fejlesztését. Az újságíró, illetve kommunikációs szakember képzés társadalomismereti mélységének és társadalomkritikai érzékenységének hiányosságai ugyancsak hozzájárulnak a médiában a nemekhez kötõdõ sztereotípiák fennmaradásához. Nõk a döntéshozatalban A Roadmap-nek a nõk döntéshozatalban elfoglalt helyét erõsítendõ célkitûzései három területre vonatkoznak, így a politika, a gazdasági döntéshozatal, valamint a tudomány és technológia területére. Ezeket nem lehet egymástól elválasztani még abban sem, hogy a mindegyiken súlyos és növekvõ lemaradásban vagyunk Európa folyamataitól és fejlõdési irányától, és mind a horizontális, mind a vertikális szegregáció tapasztalható. Elõbbi a strukturális hátrányokat jelenti – a nõk eleve a kevesebb erõforrással rendelkezõ politikai, gazdasági és tudományos-kutatási területeken vannak jelen –, az utóbbi pedig a hierarchiában elfoglalt alacsonyabb pozíciókat. A legfelsõ szintû politikai pozíciókban a nõk aránya elenyészõ, még a parlamenti képviselõk esetében is stagnál. Magyarországon 1990 óta nem változott számottevõen a nõi képviselõk aránya. Az 1995-ben az országok sorában elfoglalt 43. helyrõl 1998-ban a 86., 2002-ben a 103., majd a jelenlegi 123–127. helyre csúsztunk le. Ez a trend akkor is, ha az Európai Unió országaival vagy térségünk országaival hasonlítjuk össze a magyarországi helyzetet. A nõk politikai szerepe a döntéshozatal minden területén csekély – az önkormányzatoktól a minisztériumi hierarchiáig. A vertikális szegregációból adódóan például a legszegényebb önkormányzatokban 30% körüli, a 142 kiemelt település élén pedig csak 6%-os a nõk aránya. A vertikális szegregáció a munka világának hierarchikus rendjében is megmutatkozik. Az ezredforduló óta a felsõvezetõk körébe tartozó nõk és férfiak száma egyaránt nõtt, de a nõk részaránya változatlan maradt. Továbbra is egyharmad körül mozog, ami erõs alulreprezentáltságot tükröz a nõknek a foglalkoztatottak összességén belüli, mintegy 45%-os részesedéséhez képest. Vélhetõen még nagyobb különbséget tapasztalnánk, ha a nõk vezetõ pozícióban elfoglalt helyét külön vizsgálnánk az állami és a magánszektorban. A tudományban is súlyos horizontális és vertikális szegregáció érvényesül. Mind a magán/állami, mind a tudományterületi megoszlásban a nõk a leginkább alulfinanszírozott, alul-preferált helyeken találhatók. A PhD-fokozattal rendelkezõk 37%-a nõ, egyetemi tanári szinten a részarányuk már csak 13,7%. A Magyar Tudományos Akadémia tagjainak mindössze 3,5%-a nõ, vezetõ testületeiben szinte csak férfiak vannak. Mindezen jelenségek miatt Magyarország nemzetközi megítélése romlik. A családi és munkahelyi feladatok összehangolása Mind a keresõ tevékenységre, mind a házimunkára és a gyermekek ellátására a magyar nõk fordítják a legtöbb idõt Európában az EUROSTAT adatai szerint. A nõk által a háztartási munkára fordított idõt nem a gyermek megszületése növeli nagyon jelentõsen, hanem a házasság, élettársi kapcsolat, együttélés stb. Mindez független a feleség munkájának státuszától. A háztartási munka 80%-át akkor is a nõ végzi, ha neki van magasabb presztízsû, jobban fizetett foglalkozása. A magyar nõk ilyen mértékû kettõs leterheltsége enyhítéséhez nagyfokú társadalmi és családon belüli szemléletváltásra van szükség. A nõk személyes és szakmai kiteljesedésének útját állja az a sztereotípia és gyakorlat, miszerint a háztartás és a gyermeknevelés elsõdlegesen a nõk feladata. A férfiak érzelmi teljességének kibontakozását és egészséges életkilátásait pedig az gátolja, hogy a társadalom õket tartja az elsõdleges családfenntartónak, és a gyermeknevelési, illetve háztartási feladatokban mellékes segítõ, vagy kisebb szerepet szán nekik. Különösen az elsõ gyermek megszületése jelent fordulópontot a pár életében, ha az alatt az idõ alatt, míg az anya otthon van gyerekével, ezek a gyakorlatok rögzülnek. A gyermekek számának növekedése a nõket megbízhatatlan, míg a férfiakat megbízható munkaerõnek tünteti fel a munkaadók szemében, mivel a nõk feladatának tartják a gyermeknevelést, s ezért csak „másodlagos” munkaerõnek tartja õket a munkaerõ-piac, s gyakran ezeket a sztereotípiákat a nõk is elfogadják. A gyermekgondozási feladatok mellett és a háztartáson kívül a beteg- és idõsgondozás feladatai is általában a nõkre hárulnak. A gondozói szakmában dolgozók is szinte kivétel nélkül nõk. A gondozási feladatok aránytalan elosztását az Európai Unió nõi civil és szakmai szervezetei is kifogásolják. Ezért indította el az Európai Nõi Lobbi (European Women’s Lobby) 2006-ban a Who Cares? (Kinek a gondja?) kampányt, melyben a következõket fogalmazzák meg: „Olyan Európát szeretnénk, ahol a nõket és a férfiakat egyaránt alkalmasnak tartják a gondozói szerep betöltésére, s mindkét nem teljes értékû szereplõnek számít a társadalmi és magánélet minden területén. (…) Olyan Európát szeretnénk, ahol anyagilag elérhetõ, könnyen hozzáférhetõ és magas színvonalú gyermek-, beteg- és idõsgondozói szolgáltatások állnak mind a nõk, mind a férfiak rendelkezésére…”. A nõk és férfiak egészsége Magyarországon a férfiak jelentõsen korábban halnak meg, mint ami az ország gazdasági fejlettsége alapján várható volna. Bár ez a tendencia a 90-es években volt a legdrámaibb, még ma is jelentõs hátrányban vagyunk ebben a tekintetben, nem csupán Európa nyugati országaihoz viszonyítva, hanem néhány szomszédunkkal összehasonlítva is. A UNDP Human Development Report (2008) adatai szerint annak valószínûsége, hogy egy nõ, illetve férfi túléli a 65. életévét, Magyarországon 84, illetve 64%, ami igen kedvezõtlen eredmény a többi országgal összehasonlítva. Az idõ elõtti halálozás tekintetében elsõsorban a férfiak életkilátásai tekintetében van nagy lemaradásunk. Fontos hangsúlyozni, hogy a magyar férfiak nem sérülékenyebbek szomszédainknál, hisz a 60-as években a magyarországi mutatók még jobbak voltak az osztrák szomszédainknál is. A társadalmi-gazdasági tényezõk meghatározó szerepet játszanak az idõ elõtti halálozás alakulásában. Az 1986–1990-es évek átlagában 8,9 év volt a különbség a legmagasabb és legalacsonyabb végzettségû férfiak várható élettartama között, ez 2004-re 16,5 évre nõtt. A nõk esetében a korábbi 4 évrõl 10,2 évre emelkedett a legalacsonyabb végzettségûek rovására. Hasonlóan drámai a különbség abban, hogy a 30 évesek hány százaléka éli meg a 65. évét. Ennek valószínûsége a legalacsonyabb iskolai végzettségû férfiak esetében csupán 43%, a nõknél pedig 70%, ezzel szemben a legmagasabb iskolai végzettségû férfiak és nõk körében 85%, illetve 91%. A munkahelyi krónikus stressz szintén egészségkárosító tényezõ, megelõzésére pedig az európai uniós keretszerzõdést szükséges általánosan érvényesíteni, hiszen ma már bizonyított tény a munkahelyi stressz egészségkárosító hatása. Az EU felmérések szerint e miatt a GDP legalább 1%-a vész el. Magyarországon a helyzet vélhetõen valamivel nagyobb, hiszen a stressz sokkal súlyosabb egészségkárosító tényezõ. A hazai várható átlagos élettartamtól a romák mindkét nemnél még 8–10 évvel elmaradnak. Amennyiben a roma népesség mutatóit az iskolai végzettséggel korrigáljuk, már nem tapasztalunk eltérést a nyolc általánosnál alacsonyabb végzettségû roma és nem roma népesség adatai között. Csak míg a legalacsonyabb végzettség a többségi társadalomban viszonylag ritka, a roma népesség körében még mindig elég gyakori. A 25–64 éves korosztályban a magyarországi standardizált halálozási kockázat a szív-érrendszeri okok miatt mind a férfiak, mind a nõk esetében 3,1-szer, a daganatos megbetegedésnél a férfiak esetében 2,2-szer, a nõknél 1,6-szor, az emésztõszervi – nagyrészt alkohollal kapcsolatos – megbetegedésnél a férfiak esetében 5,5-ször, a nõknél 4,6-szor, és az öngyilkosság, gyilkosság miatt a férfiak esetében 2,2-szer, a nõknél 1,7-szer magasabb arányú, mint az EU országok átlaga. A halálokok közül tehát az emésztõszervi és a külsõ ok – gyilkosság, öngyilkosság – miatti halálozás 65 év alatt lényegesen gyakoribb a férfiak között. A szív- és érrendszeri és a daganatos halálozás a nõk esetében nagyobb részt az idõsebb életkorra tolódik, de ezek miatt is lényegesen többen halnak meg, mint az európai átlag. Ha csupán a 70 évnél fiatalabb népesség jellemzõit vizsgáljuk, a két legalacsonyabb iskolai végzettségû réteg egészségi állapota az átlagosnál sokkal rosszabb, 4,7-szer gyakoribb közöttük a munkaképesség csökkenése. Az egészség megromlása közel kétszeres arányú a roma telepeken lakók között, mint az általános populációban, amit a telepek adottságaival és az ott élõk szociális körülményeivel lehet magyarázni. Míg a 70 évnél fiatalabbak 8,1%-át jellemzi súlyos, feltétlenül kezelésre szoruló depressziós tünetegyüttes, ami a tartós egészségromláshoz vezetõ stressz következménye, a nyolc általánosnál kevesebbet végzettek között ez az arány 15%, a nyolc általánost végzettek között 11%, a felsõfokú végzettségûek között pedig 5,6%. Ezeket a tüneteket nagy mértékben rontja, hogy többet dohányoznak, elhízottabbak, így azok az egészségkárosító magatartásformák, amelyeket stressz-kezelési módszerként alkalmaznak, tovább rontják életesélyeiket. E miatt a mai magyar társadalom mintegy egyharmadát kitevõ, súlyosan leszakadó társadalmi réteg életminõsége sokkal rosszabb, mint a másik kétharmadáé. Ezeken az arányokon belül a nõk a saját életminõségüket sokkal rosszabbnak minõsítik, mint az azonos korú férfiak. Tehát míg a megélt életévek tekintetében a nõk jobb helyzetben vannak, a pozitív életminõségben megélt évek tekintetében a nõk a helyzetüket sokkal negatívabban ítélik meg. Nõkkel szembeni erõszak A Stratégia a nõk elleni erõszakot – összhangban a nemzetközi emberi jogi egyezményekkel és az Európai Unió országainak demokratikus normáival – emberi jogi jogsértésként kezeli, és a felszámolásához vezetõ lépéseket is ennek szellemében irányozza elõ. Az emberi jogi jogsértések minden ember veleszületett jogait sértik (pl. jog az élethez, a testi épséghez, és az emberi méltósághoz). Az ilyen jogok sérelme általában egy körülhatárolható társadalmi csoportot érint politikai, faji, nemi, származásbeli stb. hovatartozás alapján, így a nõk elleni erõszak esetében a nõk csoportját, mivel az erõszak e fajtája – a nemzetközi szakirodalom meghatározása szerint, többek között a Nõk IV. Világkonferenciájának Cselekvési Programja és a Pekingi Nyilatkozatban foglaltak szerint – a nõk hagyományosan kisebb társadalmi súlyában, alacsonyabb társadalmi státuszában gyökerezik. Az erõszak ilyen, emberi jogi sérelmet meg valósító formái – beleértve a nõk elleni erõszakot is – tehát strukturálisan épülnek bele egy társadalom szövetébe, ennek meg fele lõen csakis stratégiailag átgondolt, és strukturálisan meg valósított változások bevezetésével szüntethetõk meg. A nõk elleni erõszak tipikus fajtájának tekintik a nemzetközi emberi jogi dokumentumok, és a nemzetközi szakirodalom a családon belüli (párkapcsolati) erõszakot, a szexuális zaklatást, a nemi erõszakot, az emberkereskedelmet, a prostitúciót, a nõk elleni erõszak propagálását a médiában, melynek egyes nemzetközi szakértõk szerint része a pornográfia, a fenyegetõ zaklatást, valamint az ún. „hagyományokon alapuló” erõszakfajtákat, mint a kényszerházasság, a nõi nemi szervek csonkítása, vagy az ún. „becsület-bûncselekmények”. A nõk elleni erõszak különféle formái közül eddig csupán a családon belüli erõszak, valamint a nemi erõszak kérdéskörével kapcsolatban készültek felmérések. A családon belüli erõszakról és a nõk elleni erõszak egyes egyéb formáiról (pl. a prostitúcióról, illetve átfogó országos felmérés a büntetõeljárásban alkalmazható távoltartás elsõ két éves alkalmazásáról) a szakértõi kutatásokon kívül civil szervezetek is készítettek kutatásokat, felméréseket. Ezzel együtt elmondható, hogy a nõk elleni erõszak minden formájával kapcsolatban összefoglaló felmérés Magyarországon még nem készült, annak ellenére, hogy az ENYÜBS statisztikák alapján az adatok nyilvánosak. Az ENYÜBS honlapja bizonyos adatokhoz ingyenes, automatikus regisztrációt köve tõen ad hozzáférést, de várhatóan

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes